|  |
| --- |
| 1. Акционарско друштво НИС ПЕТРОЛ Београд, са седиштем у Београду, Милентија Поповића бр. 1, уписано у Регистар привредних субјеката АПР; матични број: 20094630 ПИБ: 104104443; (у даљем тексту: **Наручилац**),које заступа– *(унети име и презиме)*,   и   1. “\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_ (у даљем тексту: **Извршилац**), кога заступа \_\_\_\_\_\_\_\_\_\_\_\_\_\_\_.,   *Наручилац и Извршилац појединачно означени као “****Споразумна страна****” и заједнички као “****Споразумне стране****”.*  Споразумне стране, дана\_\_\_\_\_\_\_\_ 20\_\_. године, закључују:  **СПОРАЗУМ О БЕЗБЕДНОСТИ И ЗДРАВЉУ НА РАДУ, ЗАШТИТИ ЖИВОТНЕ СРЕДИНЕ И**  **ЗАШТИТИ ОД ПОЖАРА**  **Споразумне стране сагласно констатују следеће:**  *HSE политика Наручиоца је да приликом извођења свих пословних операција у сваком тренутку осигура безбедност и здравље људи, сигурност имовине, као и да заштити животну средину.*  *Наручилац не прави компромисе у вези са кршењем захтева дефинисаним наведеном HSE политиком, од Извршиоца очекује да у пословном односу са Наручиоцем, примењује сва правила и процедуре које ће допринети постављеном циљу нула повреда на раду, професионалних обољења, акцидената и негативног утицаја на радну и животну средину.*  *Извршилац је сагласан да приликом обављања послова за Наручиоца поступа у складу са HSE политиком Наручиоца која се дефинише овим Споразумом.*   1. **ПРЕДМЕТ**    1. Предмет овог Споразума о безбедности и здрављу на раду, заштити животне средине и заштити од пожара (у даљем тексту HSE Споразум) је дефинисање права и обавеза Наручиоца и Извршиоца, као и запослених код Извршиоца и других лица која Извршилац ангажује за пружање услуга / извођење радова, а у вези безбедности и здравља на раду (у даљем тексту: БЗР), заштите животне средине (у даљем тексту: ЗЖС) и заштите од пожара (у даљем тексту: ЗОП), (у даљем тексту БЗР, ЗЖС и ЗОП заједно означени као HSE). Санкције услед кршења HSE захтева дате су у Прилогу 1. 2. **ОПШТЕ ОБАВЕЗЕ**     1. Запослени Извршиоца и сва друга лица која Извршилац ангажује, дужни су да поштују, у току припрема за пружање услуга / извођење радова, у току трајања истих, као и приликом отклањања недостатака у гарантном року:  * Поштовање одредби HSE Споразума, његово и извршење подлеже материјалном праву Републике Србије, а решавање спорова подлеже процесном праву Републике Србије, * Интерна акта Наручиоца, са којима су упознати током уводне НЅЕ обуке.   1. Запослени Извршиоца и/или лица која ангажује за пружање услуга/извођење радова, обавезни су да одмах пријаве овлашћеном представнику Наручиоца услуге (НЅЕ лицу, Лицу за надзор извођача/Једино одговорном лицу) сваку опасну појаву, ситуацију или догађај који је имао или би под одређеним околностима могао да: * угрози нечију безбедност, здравље или живот; * изазове појаву пожара или експлозија; * изазове негативан утицај на животну средину; * изазове настанак материјалне штете;   1. Извршилац је дужан да током предуговорних и уговорних активности обезбеди поштовање захтева Наручиоца из области информисања о HSE догађајима, и да током периода важења уговорних активности (комерцијалног уговора) Наручиоцу достави потребне податке наведене у Прилогу 2: Информација о резултатима рада у области HSE. Подаци из Прилога 2. овог Споразума се достављају до 5. у месецу за протекли период, а који не може бити дужи од 1. месеца. Тражене информације се достављају именованим одговорним лицима из основног уговора (Лицу за HSE и Лицу за надзор извођача/Једино одговорном лицу).   2. Извршилац је дужан да именује одговорно лице које ће током вршења радних активности или боравка на локацијама Наручиоца одговарати за примену свих одредаба НЅЕ Споразума и комуникацију са овлашћеним лицима Наручиоца;   3. Извршилац, његови запослени и сва друга лица која ангажује, дужни су да се у току припрема за пружање услуга / извођење радова, у току трајања истих, као и приликом отклањања недостатака у гарантном року, придржавају **свих правила, интерних стандарда, упутстава о HSE које важе код Наручиоца**, а посебно су дужни да се придржавају „**Златних HSE правила**“:  1. **ОБАВЕЗНA** jе дозвола за рад пре уласка у затворени простор 2. **ОБАВЕЗНО** je заштитити се од пада при раду на висини већој од 1.8 m 3. **ЗАБРАЊЕНО** је радити, стајати или пролазити испод висећег терета 4. **ОБАВЕЗНО** је коришћење сигурносног појасa током вожње 5. **ЗАБРАЊЕНА** је употреба мобилних телефона и прекорачење дозвољене брзине током управљања возилом 6. **ОБАВЕЗНА** је дозвола за рад, када је прописана 7. **ОБАВЕЗНО** је изоловање / искључење / обележавање свих извора опасне енергије приликом сервисирања или одржавања машина / опреме 8. **ОБАВЕЗНА** jе дозвола за извођење радова копања и ископавања 9. **ОБАВЕЗНО** je вршити мерење концентрације гасова у атмосфери радног простора, када је то прописано 10. **ЗАБРАЊЕН** је рад и управљање возилом под дејством алкохола, наркотика или других недозвољених супстанци 11. **ЗАБРАЊЕНО** је пушење осим у простору који je за то одређен 12. **ОБАВЕЗНА** je употреба личне заштитне опреме (даље: ЛЗО), у складу са дефинисаним правилима на локацији. Минимални захтеви ЛЗО укључују ношење заштитних радних одела у антистатик изведби дугих рукава, ојачане заштитне обуће, заштитног шлема, заштите за очи. Коришћење високовидљивих/рефлектујућих маркера/прслука је обавезујуће на локацијима где је то интерним правилима компаније прописано. Уколико је прописанa додатна ЛЗО, њена употреба je обавезна.     1. Извршилац је дужан да омогући овлашћеним лицима Наручиоца да изврше контролу испуњености обавеза које су предмет овог HSE Споразума у било које доба током пружања услуга/извођења радова. Уколико приликом наведене контроле буду утврђени недостаци Извршилац је дужан да у року који му одреди Наручилац сачини и имплементира о свом трошку План побољшања примене мера HSE. Поменути План мора бити одобрен од стране овлашћених лица Наручиоца, који имају право да прегледају и захтевају корекције, у циљу потпуног испуњења законских прописа или интерних стандарда Наручиоца из области HSE. У случају да Извршилац не уради или не отпочне отклањање утврђених недостатака у складу са дефинисаним налогом, Наручилац има право да ангажује треће лице које ће извршити отклањање недостатака о трошку Извршиоца. 13. **БЕЗБЕДНОСТ И ЗДРАВЉЕ НА РАДУ**     1. Обавезе Извршиоца из области БЗР су да у складу са законским прописима Републике Србије, успостављеним системом менаџмента заштитом здравља и безбедношћу на раду према међународном стандарду ISO 45001, правилима и документима која важе код Наручиоца:  * да Департману за корпоративну заштиту и одговорном HSE лицу Наручиоца пријави сваког запосленог којег ангажује при раду код Наручиоца; * да о свом трошку обезбеди квалификовану радну снагу за коју је потребно да на увид достави доказ о спроведеним обавезним лекарским прегледима, обавезном здравственом осигурању и спроведеним обукама. * достави на увид доказ о обавезној пријави запослених надлежним фондовима обавезног социјалног осигурања: **МА/М-3А** обрасце (фонд за пензијско и инвалидско осигурање); * да о свом трошку обезбеди за све своје запослене адекватну ЛЗО коју ће исти користити приликом пружања услуга/извођења радова, а све у складу са процењеним ризицима за вршење конкретне активности и у складу са захтевима Наручиоца; * да сви запослени Извршиоца и/или лица која ангажује за пружање услуга/извођење радова прођу Уводну обуку о HSE Наручиоца, као и сваку другу обуку коју Наручилац организује када процени да је иста неопходна за безбедно пружање услуга/извођење радова; * да своје запослене упозна са обавезама из овог HSE Споразума. Да су запослени Извршиоца упознати са обавезама из HSE Споразума, запослени ће својеручним потписом потврдити након одржане Уводне HSE обуке, на Потврди о спроведеној обуци запослених Извођача из области HSE; * Извршилац је искључиво одговоран да његови запослени примењују мере HSE, као и сва друга лица које ангажује за пружање услуга/извођење радова. У случају непоштовања правила HSE, односно немара од стране Извршиоца, Наручилац неће сносити никакву одговорност нити исплатити накнаде/трошкове Извршиоцу по питању повреда на раду, односно оштећења опреме, средстава, оруђа и алата. * достави списак опреме, средстава и алата Департману за корпоративну заштиту и одговорном HSE лицу Наручиоца који без дозволе за унос не могу бити унети на локацију Наручиоца. Списак опреме средстава и алата је потребно доставити на шаблону Наручиоца. * да о свом трошку обезбеди и достави све потребне доказе о извршеним прегледима, стручне налазе, атесте и дозволе за опрему, средства, уређаје и алате који ће бити коришћени за пружање услуга/извођење радова. Уколико Наручилац утврди да опрема, средства, уређаји и алати немају потребне атесте и/или дозволе и/или потврде о извршеним прегледима, уношење истих у посед Наручиоца неће бити дозвољено; * у случају да Наручилац захтева израду Плана HSE Активности, Извршилац је дужан да активно учествује у његовој изради; * да уколико Извршилац, укључујући ангажоване подизвођаче, изводи високоризичне активности на локацији Наручиоца, у обавези је да обезбеди присуство једног запосленог за обављање послова БЗР, ЗЖС и ЗОП. Уколико на једној локацији има више од 30 запослених, Извршилац је у обавези да на сваких 30 запослених обезбеди присуство једног запосленог за обављање послова БЗР, ЗЖС и ЗОП, чија ће обавеза бити стални мониторинг имплементације мера БЗР, ЗЖС и ЗОП током испуњења уговорних услуга. Изузетно уз претходну сагласност HSE лица Наручиоца, Извршилац може имати мањи број присутних лица задужених за БЗР, ЗЖС и ЗОП, уколико предмет конкретног посла и локација на којој се изводе активности то омогућавају; * да Наручиоцу надокнади материјалну и/или нематеријалну штету/трошкове које је проузроковану/е тиме што Извршилац не испуњава законске или уговорне обавезе у вези са HSE, нарочито у случајевима повреде запослених Наручиоца или трећих лица, оштећења надземних/подземних и ваздушних инсталација свих врста, грађевинских и производних објеката, објеката инфраструктуре и саобраћајница, као и опреме, средства, оруђа и алата без одлагања (не касније од 5 радних дана), у складу са Прилогом 1: Санкције услед кршења HSE захтева. Обавеза Извршиоца по питању надокнаде трошкова штете, подразумева и санацију свих последица штете, независно од поступка наплате новчаних казни од стране Наручиоца. Плаћање надокнаде штете Извршиоца не ослобађа обавезе испуњења захтева дефинисаних предметним Уговором;  1. **ЗАШТИТА ЖИВОТНЕ СРЕДИНЕ**    1. Обавезе Извршиоца из области ЗЖС су да у складу са законским прописима Републике Србије, успостављеним системом менаџмента животном средином према међународном стандарду ISO 14001:2015, правилима и документима која важе код Наручиоца:  * у потпуности поштује законску регулативу која уређује ЗЖС и сноси пуну одговорност за све прекршаје/привредне преступе учињене услед непоштовања законске регулативе која уређује ЗЖС које је учинио током пружања услуга/извођења радова. * у случају да својим активностима проузрокује било какво загађење животне средине код Наручиоца или трећих лица, Извршилац је дужан да насталу штету животне средине санира довођењем у претходно стање и/или исплатом новчане надокнаде у складу са налогом и у року који је одредио Наручилац. Наведене обавезе Извршиоца постоје и ако Наручилац открије загађење које је проузроковао Извршилац, након што је Извршилац напустио место пружања услуга/извођења радова; * управља и уклони сав индустријски, рударски, комерцијални и комунални отпад који је настао услед пружања услуга/извођења радова, при чему је најстроже забрањено мешање опасног и неопасног отпада на месту настанка; * сакупи, разврста и складишти отпад који припада Наручиоцу на место које је одредио Наручилац; * осим ако уговором није другачије дефинисано, о свом трошку збрине сав отпад који је генерисао коришћењем било које врсте опреме која припада Извршиоцу или потрошних средстава које је набавио Извршилац без обзира да ли их је набавио за своје или за потребе реализације активности за које је ангажован (нпр. песак после пескарења, отпадна уља, зауљене крпе и акумулатори, отпад од одржавања опреме Извршиоца, отпадне хемикалије и амбалажа од потрошних хемикалија и материјала које је набавио Извршилац и др.); * сакупи и збрине сав комунални отпад који су генерисали његови запослени уколико на објектима Наручиоца на којима се изводе радови не постоје контејнери за сакупљање комуналног отпада. На локацијама где постоје контејнери са сакупљање комуналног отпада, Извршилац их може користити за одлагање свог комуналног отпада уз сагласност Наручиоца; * достави Наручиоцу на увид безбедносни лист за опасну хемикалију (SDS листу) на српском или енглеском језику и да изврши обавезно упознавање руковаоца са садржајем SDS листе, уколико уговорене радне активности подразумевају употребу истих и да поступа у складу са прописима Републике Србије у области управљања хемикалијама.  1. **ЗАШТИТА ОД ПОЖАРА**    1. Обавезе Извршиоца из области ЗОП су да у складу са законским прописима Републике Србије, правилима и документима која важе код Наручиоца:  * обезбеди да се примењују све дефинисане мере ЗОП. Сви запослени Извођача морају имати одговарајућу обуку из области ЗОП и руковањем мобилном опремом за гашење; * уколико уговорне радне активности подразумевају употребу запаљивих материја Извршилац је у обавези да управља и складишти такве материје у складу са важећим техничким прописима Републике Србије уз тражење сагласности одговорног лица за HSE; * да све прилазе хидрантима, апаратима за гашење пожара и пожарним путевима држи слободним а да хидранте и апарате искључиво користи наменски. Употреба пламена и обављање топлих послова дозвољена је само уз претходно исходовање дозволе за рад.  1. **ВАНРЕДНЕ СИТУАЦИЈЕ**    1. У случају да се на територији Републике Србије прогласи ванредна ситуација, ванредно стање, непосредна ратна опасност, елементарна непогода, епидемија – НИС ПЕТРОЛ а.д. Београд, као друштвено одговорна компанија, ће у свом пословању у периоду док трају такве ситуације – спроводити одлуке, мере и препоруке Владе Републике Србије и своје пословање ће прилагодити свим захтевима новонастале ситуације у циљу смањења/отклањања ризика по безбедност и здравље својих запослених, запослених лица код Извршиоца и свих лица која је Извршилац ангажовао, а која обављају уговорене активности на локацији Наручиоца.    2. Извршилац, запослени код Извршиоца и сва друга лица која Извршилац ангажује, дужна су да од тренутка проглашења, па све док траје нека од ситуација из тачке 6.1. овог Споразума, а у току припрема за пружање услуга / извођењe радова и у току трајања истих – поштују све одредбе HSE Споразума као и сва интерна акта Наручиоца, а међу њима са нарочитом пажњом да се придржавају свих одлука, мера и препорука из тачке 6.1. овог Споразума, односно свих у том смислу прилагођених интерних аката Наручиоца и то све док траје нека од ситуација из тачке 6.1. овог Споразума на територији Републике Србије. 2. **ЗАВРШНЕ ОДРЕДБЕ**    1. Овај HSE Споразум се сматра закљученим и ступа на снагу на дан када су га потписали овлашћени заступници обе Споразумне стране, а ако га овлашћени заступници нису потписали на исти дан, HSE Споразум се сматра закљученим на дан другог потписа по временском редоследу.    2. Овај HSE Споразум се закључује на неодређено време,    3. Овај HSE Споразум је сачињен у 2 (два) истоветна примерка, од којих по 1 (један) за сваку Споразумну страну.    4. Споразумне стране сагласно изјављују да су HSE Споразум прочитале, разумеле и да његове одредбе у свему представљају израз њихове стварне воље.    5. Овај HSE Споразум је прилог и саставни део уговора које Наручилац и Извршилац закључе. У случају да током рализације уговорнх активности дође до измене типске форме HSE Споразума, Споразумне стране ће потписати Анекс HSE Споразума.    6. Саставни део овог Споразума јесте и Прилог 1: Санкције услед кршења HSE захтева и Прилог 2: Информација о резултатима рада у области HSE.   **За Извршиоца За Наручиоца**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_  (име и презиме (читко, штампано), потпис)) (име и презиме (читко, штампано), потпис))  \_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (функција) (функција) |

**ПРИЛОГ 1: САНКЦИЈЕ УСЛЕД КРШЕЊА HSE ЗАХТЕВА**

* 1. Уколико запослени Извршиоца и/или лица која ангажује за пружање услуга / извођење радова који су предмет Уговора, прекрше било коју одредбу Споразума о безбедности и здрављу на раду, заштити животне средине и заштити од пожара, у даљем тексту означен је као „HSE Споразум, Наручилац има право да:
     1. Усменo опомене запосленог Извршиоца и/или лицу које је ангажовао уз слање писаног обавештења о истој Извршиоцу;
     2. Писаним путем опомене запосленог Извршиоца и/или лицу које је ангажовао уз слање обавештења о истој Извршиоцу;
     3. У случају да линијски руководилац,Извришиоца, организује посао на начин који је у супротности са «Златним HSE правилима» Наручилац има обавезу да истог удаљи са локације уз слање обавештења потписницима Уговора.
     4. Забрани улазак у круг објекта и/или пословне просторије Наручиоца запосленом Извршиоца и/или лицу које је ангажовао у трајању од 5, 15, 30, 90 дана или трајно, уз слање обавештења о истој Извршиоцу. Ова санкција може бити изречена и у виду забране уласка возилом у круг објекта Наручиоца, односно уношења опреме, оруђа, средстава или алата.
     5. Уговорне Стране су сагласне да ће, у случају кршења правила из области БЗР, ЗЖС и ЗОП ( у даљем тексту HSE) од стране Извршиоца, бити сачињен записник у коме ће бити констатована повреда одредби из члана 1 HSE Споразума, и који ће потписати овлашћени представници Уговорних Страна. Наведени записник ће се сматрати правно валидним и у случају једностраног потписивања од стране Наручиоца (уз обавезу обавештавања Извршиоца), у случајевима када су уз записник приложени конкретни докази неправилних активности Извршиоца и/или лица које је ангажовао (тј. записи поступака оперативног опсервирања, односно фотографије).
     6. Наручилац и Извршилац ће сарађивати у примени прописа HSE преко својих овлашћених лица и служби;
     7. Неизвршење, делимично извршење или кршење обавеза из HSE Споразума могу бити разлог за накнаду штете коју ће Извршилац надокнадити Наручиоцу у случају да је изазове запослени Извршиоца и/или друга лица која ангажује за пружање услуга / извођење радова, услед кршења одредби HSE Споразума и интерних процедура које важе код Наручиоца од стране запослених Извршиоца и/или свих других лица која ангажује за пружање услуга / извођење радова;
     8. Наручилац има право да раскине Уговор услед неизвршења, делимичног извршења или кршења обавеза из HSE Споразума од стране Извршиоца, без права Извршиоца да захтева накнаду штете насталу услед раскида Уговора по овом основу.
     9. На основу записника из става 1.1.5. HSE Споразума, Наручилац сачињава Обрачун уговорне казне, за које има право да у наредном обрачунском периоду умањи износ фактуре за плаћање. На основу обрачунате уговорне казне Извршилац је дужан да досатви књижно одобрење. Наручилац има право да наплати уговорну казну у следећим износима:

|  |  |
| --- | --- |
| **Прекршај HSE захтева** | **Санкција** |
|  Неизвештавање Наручиоца о догађајима из области HSE | 20.000 РСД за сваки дан кашњења; |
|  Неизвештавање Наручиоца о догађајима из области HSE; | 20.000 РСД за сваки накнадно откривен случај; |
| Непостајање прописаних лекарских и санитарних прегледа запослених Извршиоца и/или лица које је ангажовао; | 20.000 РСД за сваког запосленог и/или за свако ангажовано лице понаособ; |
| Непостојање пријаве здравственог осигурања запослених код Извршиоца и/или лица које је ангажовао; | 50.000 РСД за сваког запосленог и/или за свако ангажовано лице понаособ; |
| Рад запосленог са истеклим периодичним лекарским прегледом (за запослене који раде на радним местима са повећаним ризиком, који улазе у зоне опасности); | 20.000 РСД за сваког запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Извршиоца и/или лица које је ангажовао, за први откривени случај; | 20.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Извршиоца и/или лица које је ангажовао, за други поновљени случај; | 50.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Извршиоца и/или лица које је ангажовао, за трећи поновљени случај; | 100.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Извршиоца и/или лица које је ангажовао, за четврти поновљени случај; | Moгуће је покренути поступак за отказ/раскид уговора са Извршиоцем; |
| Одсуство или некоришћење прописаних ЛЗО запослених код Извршиоца и/или лица које је ангажовао за високоризичне активности  (топли послови, рад на висини, рад у затвореном простору, копање и ископавање, радови са опремом и постројењима под напоном, радови у Ех зони); | 200.000 РСД за сваки откривени случај, запосленог и/или за свако ангажовано лице понаособ; |
| Пушење или коришћење отвореног пламена на за то непредвиђеним местима, од стране запослених код Извршиоца и/или лица које је ангажовао; | 200.000 РСД за сваки откривени случај; |
| Непостојање евиденције о законима и прописима дефинисаним обукама, квалификацијама, као и Уводним обукама за БЗР код Наручиоца, запослених код Извршиоца и/или лица које је ангажовао; | 20.000 РСД сваког запосленог и/или за свако ангажовано лице понаособ; |
| Непоседовање важећих стручних налаза, извештаја о прегледима, исправа о усаглашености или сертификата / дозвола за опрему, средства, оруђа или алате које у радним процесима користе запослени Извршиоца и/или лица које је ангажовао; | 50.000 РСД за сваки откривени случај; |
| Непоштовање правила која се односе на зоне опасности, систем дозвола за рад и законска / интерна правила безбедности у саобраћају, од стране запослених код Извршиоца и/или лица које је ангажовао; | 200.000 РСД за сваки откривени случај; |
| Непоштовање захтева дефинисаних интерним стандардима, процедурама и упутствима Наручиоца, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање прописа из области заштите од пожара који се тичу изведби електричних уређаја, обавезе опремљености возила хватачем варница и/или уземљивачем, од стране запослених код Извршиоца и/или лица које је ангажовао; | 100.000 РСД за сваки откривени случај; |
| Непоштовање законa и прописа из области заштите од пожара, од стране запослених код Извршиоца и/или лица које је ангажовао; | 100.000 РСД за сваки откривени случај; |
| Коришћење алкохола и/или других опојних средстава (наркотика) запослених код Извршиоца и/или лица које је ангажоваo; | 200.000 РСД за сваки откривени случај; |
| Коришћење алкохола и/или других опојних средстава (наркотика) код запослених Извршиоца и/или лица које је ангажовао на улазно/излазним капијама; | 50.000 РСД за сваки откривени случај; |
| Непоштовање законa и прописа из области планирања и изградње, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области управљања отпадом, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области управљања амбалажом и амбалажним отпадом, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите вода, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите земљишта, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите ваздуха, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области рада са хемикалијама и опасним материјама, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области очувања зелених површина, од стране запослених код Извршиоца и/или лица које је ангажовао; | 50.000 РСД за сваки откривени случај; |
| Необавештавање Наручиоца о ангажовању додатних трећих лица на пословима предвиђеним Уговором, од стране Извршиоца и/или лица које је првобитно ангажовао; | 100.000 РСД за сваки откривени случај; |
| Неовлашћено коришћење и/или руковање опремом, средствима, оруђима, алатима и инсталацијама свих врста Наручиоца, од стране запослених код Извршиоца и/или лица које је ангажовао; | 100.000 РСД за сваки откривени случај; |
| Додиривање надземних и/или подземних електричних водова опремом и/или средствима за рад, изазвано непажњом или кршењем интерних правила Наручиоца дефинисаних системом радних дозвола, од стране запослених код Извршиоца и/или лица које је ангажовао; | 100.000 РСД за сваки откривени случај. |
| У случају поступања супротно тачкама 6.1 и 6.2 овог Споразума. | 200.000,00 РСД – за сваки откривени случај |

1.1.10. Овлашћена лица Наручиоца имају дискреционо право избора и/или комбинације санкција из претходне тачке и иста ће се приликом одлучивања руководити околностима конкретног случаја, као и тиме да се свако кршење обавеза из тачaкa 2.1; 2.4; 3.1 тачке 1 и 6 HSE Споразума сматра опасном активношћу без обзира на то да ли су наступиле штетне последице.

1.1.11. У случају да Наручиоцу буде изречена новчана казна због кршења прописа из области HSE, која је последица радњи/пропуста запослених Извршиоца и/или лица која је ангажовао, Извршилац је дужан на Наручиоцу рефундира износ новчане казне као и да му надокнади сву штету која је настала по том основу.

1.1.12. У случају када је Извршилац нерезидент, и када је вредност уговора дефинисана у страној валути, плаћање уговорних казни (санкција) из чл. 1.1.9 овог Споразума могуће је извршити у валути која је дефинисана уговором - по званичном средњем курсу Народне банке Србије (у даљем тексту: НБС) на дан плаћања. Ако је званични средњи курс НБС који је примењен на дан обрачуна уговорне казне виши од средњег курса НБС који важи на дан плаћања, Извршилац се обавезује да изврши прерачун и уплату разлике по званичном средњем курсу НБС који важи на дан плаћања.

**ПРИЛОГ 2: ИНФОРМАЦИЈА О РЕЗУЛТАТИМА РАДА У ОБЛАСТИ HSE**

**ИНФОРМАЦИЈА**

**о резултатима рада (*назив извођача*) у области БЗР, ЗЖС и ЗОП (HSE)**

**за месец \_\_\_\_\_\_\_\_\_\_\_\_ 20\_\_**

|  |  |
| --- | --- |
| 1. Пуни назив и ПИБ предузећа (извођача/извршиоца) |  |
|  |
| 1. Врста радова који се изводе на објектима Наручиоца |  |
| 1. Назив објекта Наручиоца |  |
| 1. Рок извођења радова према уговору (до 201\_\_\_ године.) |  |
| 1. Назив ангажованих подизвођачких организација: |  |
| 1. Просечан број запослених:  * сопствено особље * подизвођачке организације |  |

1. Статистика HSE догађаја на локацијама НИС ПЕТРОЛ а.д. Београд

(укључујући и ангажоване подизвођачке организације)

|  |  |  |
| --- | --- | --- |
| * 1. НSE догађаји везани за процес рада укључујући: | Извештајни период | Кумулативно (од почетка уговора) |
| * + 1. Број повреда на раду са смртним исходом (случајеви/особа) |  |  |
| * + 1. Број повреда на раду са групним исходом (случајеви/особа) |  |  |
| * + 1. Број повреда на раду са привременим губитком радне способности услед боловања (више од једне радне смене), случајева/особа |  |  |
| * 1. Број малих повреда |  |  |
| * 1. Број случајева везаних за здравље,услед погоршања здравља по човеку: * смртни случајеви: * хитна евакуација из здравствених разлога; * хитна помоћ без евакуације; |  |  |
| * 1. Групно инфективно обољење (случајеви/особа) |  |  |
| * 1. Број сати рада узимајући у обзир и подизвођачке организације (запослени/време) |  |  |
| * 1. Број саобраћајних незгода, од тога: |  |  |
| * + 1. Сопствена возила Извођача |  |  |
| * + 1. Возила подизвођачких организација |  |  |
| * + 1. Број повређених у незгодама,особа, између осталог: * запослени Извођача/подизвођача * трећа лица |  |  |
| * 1. Километража возила, хиљада Кm (на локацији НИС ПЕТРОЛ а.д.) |  |  |
| * 1. Број пожара/почетних пожара |  |  |
| * 1. Број цурења/акцидентна изливања (моторно уље, гориво, хемикалије…) (случајеви) |  |  |
| * 1. Површина загађеног земљишта/или водене површине, Xа (хектар) |  |  |

1. Превентивне активности

|  |  |
| --- | --- |
| 8.1. Број надзорних посета /опсервација у области HSE |  |
| 8.1.1. Број прекршаја уочених током извештајног периода, између осталог:   * током провера од стране Наручиоца: * током сопствених провера: |  |
| 8.2. Број провера у области HSE од стране надлежних државних органа |  |
| 8.2.1. Број прекршаја уочених током извештајног периода од стране надлежних државних органа |  |
| 8.3. Број прекида рада |  |
| 8.4. Број у организацији запослених у служби HSE (безбедност и здравље на раду-БЗР, заштита животне средине-ЗЖС и заштита од пожара-ЗОП) |  |
| 8.5. Број запослених у служби HSE (безбедност и здравље на раду – БЗР, заштита животне средине- ЗЖС и заштита од пожара-ЗОП) на објекту на којем се изводе радови током извештајног периода |  |
| 8.6. Број провера стања HSE које спроводи Извођач |  |

1. Коментари

|  |
| --- |
| Главни узроци обуставе рада (ако их има): |
|  |
|  |
| Остали коментари: |
|  |
|  |

**Напомена**: у информацији се наводе индикатори како за Извођача, тако и за подизвођачке организације (индивидуалне предузимаче) које су ангажоване са његове стране за пружање услуга Наручиоцу.

Датум попуњавања: «\_\_\_» \_\_\_\_\_\_\_\_\_\_\_\_ 20 \_\_\_ г.

Руководилац извођачке организације:

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (позиција) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) | \_\_\_\_\_\_\_\_\_\_\_\_\_\_\_\_\_\_\_\_  (Име и презиме |